Vittorio Gassman

Vittorio Gassman, rodným priezviskom Gassmann, (* 1. september 1922, Janov, Talianske kráľovstvo – † 29. jún 2000, Rím, Taliansko) bol taliansky herec a režisér. V roku 1975 získal hlavnú hereckú cenu na festivale v Cannes za rolu slepého kapitána Fausta Consola vo filme Vôňa ženy.

Životopis 
Narodil sa v Janove, jeho otec bol Nemec a mama mala židovský pôvod. Vyštudoval herectvo na Accademia Nazionale d'Arte Drammatica.

V divadle sa presadil najprv v divadelnej spoločnosti Luchina Viscontiho (upozornil na seba predovšetkým rolou Stanleyho Kowalskiho vo Williamsovej hre Električka zvaná Túžba), potom prešiel do talianskeho národného divadla (), kde stvárnil veľa klasických rolí (Hamlet a pod.). Ako jeden z prvých hercov začal pravidelne hrať v talianskej televízii. Už v roku 1956 ho preslávil televízny cyklus Il Mattatore, a označenie Il Mattatore sa aj stalo jeho celoživotnou prezývkou (zhruba v zmysle Pán Herec).

K jeho najslávnejším talianskym filmom patria I soliti ignoti (1958), Il sorpasso (1962), La Grande Guerra (1962), Strašidlá (1963), L'Armata Brancaleone (1966), Vôňa ženy (1974) alebo C'eravamo tanto amati (1974). Presadil sa však aj v Hollywoode – Rhapsody po boku Elizabeth Taylorovej, War and Peace, Cry of the Hunted, Glass Wall, Dirty game, Nude bomb, Sharky's Machine, Sleepers. Venoval sa aj filmovej réžii (Kean, L'Alibi, Senza famiglia, nullatenenti cercano affetto, Di padre in figlio). Vo Florencii založil vlastnú divadelnú školu.

Iné projekty

Externé odkazy

Zdroj 

Talianski divadelní herci
Talianski filmoví herci
Talianski televízni herci
Talianski filmoví režiséri
Divadelní herci židovského pôvodu
Filmoví herci židovského pôvodu
Televízni herci židovského pôvodu
Filmoví režiséri židovského pôvodu
Držitelia ceny Donatellov David
Talianske osobnosti nemeckého pôvodu
Talianske osobnosti židovského pôvodu
Osobnosti z Janova